Armando Sadiku shënoi golin historik për Shqipërinë kundër Rumanisë. Kjo ishte fitorja jonë e parë në Kampionatin Evropian. Fitore që gëzoi zemrën e gjithë shqiptarëve, por që edhe në mediat e huaja zuri vend të rëndësishëm për lojën në fushë dhe për tifozët në tibrunë.
Për të folur për imazhin e Shqipërisë në Europë, por edhe në botë Mustafa Nano kishte ftuar në Zululand publicistin Agron Gjekmarkaj dhe studiuesin Ylli Polovina.
Polovina e ka qujatur fitoren e kombëtares "një mot të madh" duke futur në "një thes" gjithë momentet fantastike që Shqipëria la në Europë, në dyluftimin në fushë, sidomos atë të tifozërisë.
Polovina tha se ky është momenti më i rëndësishëm i Shqipërisë pas Heroit Kombëtar, Skënderbeu dhe ardhjes së Papës në Shqipëri. Dhe ja pse e rendit si të tillë: "Moti i madh në historinë e kombit tonë është vetëm koha kur Skërdërbeu luftoi, rezistoi e mundi me tërë shqiptarët sa u dëmtua dhe sa u shkatërua u kritikua dhe për këtë. Por jehona e kësaj vepre jetoi të paktën në Itali dhe në Francë, në Francë, ku ishte vatra kryesore, mbi 350 vjet… Kjo që bëri ky ekip futbollist është përsëritja e motit të madh, dmth kur ne kemi dhënë maksimumin e imazhit", tha Polovina.
Ndërsa publicisti Gjekmarkaj tha se ky ishte një sukses i madh për Shqipërinë dhe se gjithmonë njerëzit e kulturës dhe të sportit e kanë ngritur lart imazhin e vendit tonë. Ndërsa shtoi se: "Vajzat e bukura në stadiumet më kanë kujtuar një thënie të Platonit 'E bukura është diçka që pranohet pa shpjegim, e vetmja gjë në botë që ska nevojë të shpjegohet'. Ato imazhe simpatike të bukura i kanë verbuar disi kamerat e botës bë kuptimin pozitiv të fjalës dhe kanë krijuar imazhin e tifozerisë shqiptare të një populli, race të paraqitshme, të bukur, të edukuar, emancipuar, vërtet investim pozitiv në imazhin e përgjithshëm."
Nano është befasuar nga pjesmarrja në këtë evenimet të rëndësishëm të futbollit, por më së shumti nga përkrahja që mediat e huaja i kanë bërë sportit dhe fifozëve shqiptarë.
Të dy të ftuarit e kanë kritikuar gjestin e shqiptarëve ku në mes të ndeshjes shpalosën banerin me mesazhe të forta për Greqinë.
Ylli Polovina tha se ngritja e banerit ishte provokatore dhe skandaloze. "Unë besoj që një pjesë e shkëlqimit të tifozërisë së bukur shqiptare është një përgjigjë për ata që e kanë manipuluar dhe manipulojnë atdhedashurinë e shqiptarëve me terma nga më të çuditshmet nga më skandalozet nga më provokatoret", tha Polovina. Po në të njëjtin sinkron ishte dhe Gjekmarkaj.